《喷玉岩 其二》
明代·黄在衮

磴道飞帘瀑，萦回薜荔斜。松涛低过雁，江暝断栖鸦。

叶落疏林寂，藤阴去路赊。苍茫堪眺望，吾欲挟烟霞。

作者简介：黄在衮，字公补，号水南。顺德人。著子，民表甥。明世宗嘉靖三十四年（一五五五）经魁。官缙灵教谕，擢广西贺县知县。清温汝能《粤东诗海》卷二九、清吴道镕《广东文徵作者考》卷四等有传。